Α.Π.Σ. Ολυμπιακός Πατρών

Ο Α.Π.Σ. Ολυμπιακός Πατρών είναι αθλητικός σύλλογος στην Πάτρα με χρώματα κόκκινο και άσπρο. Ο Ολυμπιακός ιδρύθηκε το 1925 από πρόσφυγες που ήρθαν εδώ από την Σμύρνη, κατά καιρούς είχε πολλά τμήματα, ποδόσφαιρο, καλαθοσφαίριση, πετοσφαίριση, στίβος, χειροσφαίριση κι υδατοσφαίριση.

Ιστορία

Ο Ολυμπιακός ιδρύθηκε από πρόσφυγες φιλάθλους και μέλη του Απόλλωνα Σμύρνης που μετά την Μικρασιατική καταστροφή το 1922 ήρθαν στην Πάτρα και εγκαταστάθηκαν στην σημερινή  συνοικία των Προσφυγικών.
Στην αρχή ιδρύετε (τον Ιούλιο του 1925) από έξι παίκτες της Παναχαικής και τέσσερις του Λευκού Αστέρα μαζί με παράγοντες της Παναχαικής, σαν Ερμής και χρώματα μπλε και άσπρο. Μετά έναν μήνα αλλάζει ονομασία σε Ολυμπιακός και αναγνωρίζετε επίσημα με την αρ. 1717 απόφαση του πρωτοδικείου Πατρών. Τα πρώτα μάλιστα χρόνια το όνομα του αναφέρεται σαν Ολυμπιακός Οπλητικός Ποδοσφαιρικός Σύλλογος Πατρών.
Ιδρυτές του αναφέρονται οι  Χάρρυ Πουλόπουλος, Οχάν Οχανιάν, Νίκος Γρηγορόπουλος, Ιωάννης Γρηγορόπουλος, Μιχάλης Κουρμουλής, Αντώνης Πούλος, Μαρντίκ Μαρντικιάν και Αντ. Συνανίδης. Πρώτος πρόεδρος ήταν ο Μιχάλης Κουρμουλής επί προεδρίας του απέκτησε και γήπεδο. Το 1937 εκλέγεται για πρώτη φορά ο επί σειρά ετών , μακροβιότερος πρόεδρος του Ολυμπιακού αλλά και της ΕΠΣ Πατρών Κωνσταντίνος Σκλάβος.

Σημαντικοί παίκτες

Από τον Ολυμπιακό ξεκίνησαν το ποδόσφαιρο ο διεθνής Βασίλης Στραβοπόδης , τη φανέλα του φόρεσαν οι Ανδρέας Μιχαλόπουλος , ο Νίκος Καραμανλής, ο Θέμης Ρήγας, ο Νικόλαος Πολυκράτης καί άλλοι.  Την περίοδο 1940-44 έπεσαν υπέρ της πατρίδος οι ποδοσφαιριστές και παράγοντες του Ολυμπιακού  Γιώργος Γιαννόπουλος, Ευάγγελος Ντούβας, Κωνσταντίνος Μανιάτης, Δημήτρης Αναστασάκης, Παναγιώτης Κουσίδης, Δημήτρης Ασατίδης και Σίμος Ελευθεριάδης.

Τμήμα Καλαθοσφαίρισης

Το τμήμα καλαθοσφαίρισης αντρών του Ολυμπιακού ιδρύθηκε το 1980 και συμμετείχε στο τοπικό πρωτάθλημα της Τ.Ε. Πατρών το 1981. Πρώτοι παίκτες του Ολυμπιακού ήταν οι: Βιδάλης, Ιατρίδης, Κωνσταντινίδης, Παπαγιάννης, Τσιρώνης, Κακουλίδης, Γεωργούλης, Αθανασίου, Παναγιωτακόπουλος, Παυλίδης, Πολίτης, Λαμπρόπουλος Γιώργος, και λίγο αργότερα ο Πρέτζας, Τιτσιλιάνης, Φαρμάκης, Δημητριάδης, Λαμπρόπουλος Κώστας Σερέτης Γιάννης, Κλαουδάτος Κ . Πρώτος έφορος του τμήματος ήταν οΓιώργος Φλογεράς και πρώτος προπονητής ο Α. Κολλυρόπουλος.
Πρώτος επίσημος αγώνας στην ιστορία του Ολυμπιακού ήταν ο αγώνας κυπέλλου με τον Εθνικό Πατρών όπου μάλιστα νίκησε με 52-51. Η ομάδα πρωταγωνίστησε στο πρωτάθλημα Πατρών ως την περίοδο 1984-85 όταν και υποβιβάστηκε στην Β κατηγορία.
Την περίοδο 1982-83 είχε αναλάβει την διοργάνωση του πρωταθλήματος η ΕΣΚΑ-Η όπου διοργάνωσε και κύπελλο. Αυτό το πρώτο κύπελλο το κατάκτησε ο Ολυμπιακός νικώντας στον τελικό την Απολλωνιάδα με 67-61. Την ίδια χρονιά πρώτος σκόρερ του τοπικού πρωταθλήματος ήταν ο Αλέκος Δημητριάδης του Ολυμπιακού με 348 πόντους.

Τμήμα Χειροσφαίρισης

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Το τμήμα χάντμπολ των αντρών ιδρύθηκε το 1984. Έχει αγωνιστεί στην Β εθνική αρχικά και έπειτα σε όλες τι εθνικές κατηγορίες εκτός την Α1 από το 1984 έως το 2006. Το 2006 το τμήμα χάντμπολ, συγχωνεύτηκε με αυτό του Μινώταυρου Πάτρας παίρνοντας το όνομα του δεύτερου.

Τμήμα Πετοσφαίρισης

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Ο Ολυμπιακός έχει τμήμα αντρών από το 1927 με παρουσίες στις Εθνικές κατηγορίες. Το 2005 αγωνίζεται στην Α2 κατηγορία.
Τμήμα γυναικών διατηρούσε ο Ολυμπιακός προπολεμικά, η εφημερίδα Αθλητική εβδομάς του 1928 αναφέρει φιλικά παιχνίδια του τμήματος με την Παναχαϊκή και τον Γ.Ο. Πατραΐδων, επίσης την ίδια χρονιά συμμετείχε στο τοπικό πρωτάθλημα Πατρών στις γυναίκες.

Τμήμα Υδατοσφαίρισης

Ο Ολυμπιακός το 1928 ίδρυσε τμήμα υδατοσφαίρισης αντρών, επηρεασμένος από την Παναχαϊκή που ίδρυσε ανάλογο τμήμα, παίκτες του τμήματος αναφέρονται οι Δ. Συναδινός, Γ. Γρίβας, Γ. Κορωνάκης Αθ. Βλάχος , Κ. Κατσαρός κ.α. Τότε ένας εκ των ιδρυτών του Ολυμπιακού και μέλος του διοικητικού συμβουλίου του Ολυμπιακού και της Παναχαικής ο διευθυντής του εργοστασίου Γκαζιού της πόλης Χάρυ Πουλόπουλος είχε ιδρύσει το 1927 τον Αχιλλέα Πατρών με τμήματα αποκλειστικά κολύμβησης,  υδατοσφαίρισης και είχε προτείνει την ίδρυση του αντίστοιχου τμήματος της Παναχαικής .
Το τμήμα υδατοσφαίρισης του Ολυμπιακού έδωσε έναν και μοναδικό αγώνα τον Ιούλιο του 1928 με αντίπαλο την Παναχαική όπου έχασε με 2-1. Ο αγώνας έγινε στην παραλία του Μιντιλογλίου μπροστά στην εξέδρα Αργυρόπουλου , έκτοτε δεν αναφέρεται καμία δραστηριότητα στο τμήμα. Οι Κατσαρός και Συναδινός το 1929 ήταν στα ιδρυτικά μέλη του ΝΟ Πατρών ο οποίος με την ίδρυση του απορρόφησε τους παίκτες της Παναχαικής και του Ολυμπιακού.

Τμήμα Πυγμαχίας

Το 1966 με πρωτοβουλία του πρωταθλητή Νίκου Δαρλαμήτσου ξεκίινησαν προσπάθειες για την δημιουργία πυγμαχικού τμήματος. Στο γήπεδο του συλλόγου στήθηκε ριγκ και ξεκίνησαν προπονήσεις χωρίς η προσπάθεια να έχει συνέχεια.